СЫСТЫГ-ХЕМНИ ҮЕР КАТАП ХӨМЕ АЛГАН — «ШЫН»\nСЫСТЫГ-ХЕМНИ ҮЕР КАТАП ХӨМЕ АЛГАН\nОперативтиг бөлүктүң май 27-де 21 шак 30 минута үезинде тодаратканы-биле алырга, Тожу кожуунда Сыстыг-Хем хем хенертен үерлээш, Сыстыг-Хем суурну база катап хөме алган. 10 бажың, 11 бажыңның чоок кавы девискээри суг адаанда барган. Аэродромная кудумчуда 2 квартиралыг бажыңнарже, 3 бажыңның чер участоктарынче үер суу киир аккан.\nСыстыг-Хем суурда 19 кижи артып каан, бичии уруг-дарыг оларның аразында чок. 19 кижи шупту үер суу четпес черде бажыңнарда.\nСуурда социал албан черлериниң бажыңнарын үер суу хөме албаан.\nСыстыг-Хем биле Бии-Хем хемнерниң суунуң деңнелин хайгаараар 2 пунктуну тургускан. Өртке удур кезектиң 2 ажылдакчызы болгаш тус чер чагыргазының төлээлери хайгааралды чорудуп турар.\nОнза байдалдар талазы-биле албан черлериниң техниказы белениниң шугумунда, тус черниң чурттакчыларынга дузалажып чеде бээринге камгалакчылар кезээде белен.\n#Сугхалавы #Үер #Тожу #тывамедээ #тувамедиагрупп #Тува #Тыва #Tuva #Tuvanews #Шынсолун\nКөрүүшкүн: 1 748\nЫЖЫК ААРЫГЛАРЫ-БИЛЕ ДЕМИСЕЛ